5 жылда кітапханалар қорына 4,5 миллионнан астам кітап қосылды
"5 жылда кітапханалар қорына 4,5 миллионнан астам кітап қосылды" | "https://abai.kz/post/175209"
TITLE: 5 жылда кітапханалар қорына 4,5 миллионнан астам кітап қосылды
URL: https://abai.kz/post/175209
META: "5 жылда кітапханалар қорына 4,5 миллионнан астам кітап қосылды" | "https://abai.kz/post/175209"
DATE: 24.10.2023
AUTHOR(s): Abai.kz
TOTAL WORDS: 191
TEXT: Қазіргі таңда елімізде 25 мыңнан астам кітапханашы, 11 мыңға жуық кітапхана, 328 миллионнан астам кітап қоры бар. Бұл еліміз үшін баға жетпес рухани байлық. Бұл туралы Ақпарат және қоғамдық даму министрі Аида Балаева кітапханашыларды мерекесімен құттықтау кезінде айтты. «Үкімет қаулысымен бекітілген бүгінгі дата кездейсоқ емес. Еліміздегі ең алғашқы кітапхана Батыс Қазақстан облысында осыдан 152 жыл бұрын 24 қазан күні есігін ашқан. Бүгінде Жұбан Молдағалиев атындағы әмбебап ғылыми кітапхана өңірдегі 360 кітапхананың әдістемелік орталығы саналады. Жалпы Қазақстан бойынша ең үлкен кітапхана – Алматы қаласындағы Ұлттық кітапхана. Мұнда қазір 7 миллионнан астам кітап қоры бар. Соңғы кезде кітап оқу тренді қайта жаңғырып, оқырмандар саны 9,5 миллионға жетті. Әсіресе, ата-аналар бала тәрбиелеуде кітаптың көмегіне көбірек жүгінеді. Бүлдіршіндерді осы күндері фантастика және комикс жанры ерекше қызықтырады. Бұл ретте отандық баспаханаларға айтарым, балалар кітапханасын дамытуға бет бұру керек. Бұл нарықтың сұранысы. Одан басқа, кейінгі 5 жылда кітапханалар қоры тек мемлекеттік тапсырыспен шыққан 4,5 миллионнан астам кітаппен толықтырылды. Бұл бағытта жұмыстар жалғасады»,-деді министр. Балаеваның хабарлауынша, қазіргі уақытта заманға сай электрондық кітапхананы дамыту жұмысы қарқын алды. Алдағы уақытта еліміздің барлық кітапханалары біртұтас ақпараттық жүйеге қосылатын болады. Оқырмандар еліміздің кез-келген кітапханасынан қажетті кітапты «бірыңғай билет» арқылы оқи алады. Abai.kz
